@mitchvich wena oe tjeya kae taba ya gore dihlopha tja ko ntle dibalabala gore theko ya diplayara tja SA diya tura? Gona ke sefe sehlopha seo se ileng sa balabala ka SA players price tags? Modimo ke Motho wa Mofuta Ofe? _ Dikarabo Tsa Dipotso Tsa Baebele
Modimo ke motho yo o sa bonaleng wa moya. O bopile magodimo le lefatshe le sengwe le sengwe se se tshelang. Ga go na ope yo o bopileng Modimo—ga a na tshimologo. (Pesalema 90:2) Modimo o batla gore batho ba mmatle le go itse boammaaruri ka ene.—Bala Ditiro 17:24-27.
Modimo ke motho yo re ka itseng leina la gagwe. Re ka ithuta ka dingwe tsa dinonofo tsa gagwe ka go tlhatlhanya ka dilo tse a di dirileng. (Baroma 1:20) Mme gore re itse Modimo sentle, re tshwanetse go ithuta Lefoko la gagwe e leng Baebele. Le dira gore re itse ka botho jwa Modimo jo bo lorato.—Bala Pesalema 103:7-10.
Modimo o ikutlwa jang ka tshiamololo?
Mmopi wa rona, Jehofa, o tlhoile tshiamololo. O bopile batho mo setshwanong sa gagwe. (Duteronome 25:16) Ke ka lebaka leo bontsi jwa rona re tlhoileng tshiamololo. Tshiamololo e ntsi e e leng teng ga e bakiwe ke Modimo. Modimo o file motho kgololesego ya go itlhophela. Ka maswabi, batho ba le bantsi ga ba dirise kgololesego eo ya go itlhophela sentle mme ba dira tshiamololo. Pelo ya ga Jehofa e utlwa botlhoko.—Bala Genesise 6:5, 6; Duteronome 32:4, 5.
Jehofa o rata tshiamiso e bile a ka se ka a letlelela tshiamololo go ya go ile. (Pesalema 37:28, 29) Baebele e solofetsa gore go ise go ye kae Modimo o tla fedisa tshiamololo yotlhe.—Bala 2 Petere 3:7-9, 13.
Baebele e solofetsa gore go ise go ye kae Modimo o tla tlisetsa batho botlhe tshiamiso
Modimo ke Motho wa Mofuta Ofe?